laion/Wikipedia-Exotic huggingface dataset:
Daichi Kamada

Daichi Kamada (jaapani keeles 鎌田 大地 Kamada Daichi; sündinud 5. augustil 1996 Ehimes) on Jaapani jalgpallur, kes mängib ründava poolkaitsja või ründajana Inglismaa Premier League'i klubis Crystal Palace ja Jaapani jalgpallikoondises. 2015. aastal debüteeris ta Jaapani kõrgliiga klubis Sagan Tosu. 2017. aasta juunis sõlmis ta nelja-aastase lepingu Frankfurdi Eintrachtiga. Esimesel hooajal sai ta Eintracht Frankfurdi meeskonnas väljakule vaid neljas mängus. Hooajal 2018–19 oli ta laenul Belgia kõrgliiga klubis Sint-Truidense, lüües sel hooajal liigas 15 väravat. Alates hooajast 2019–20 kuulus Kamada Eintracht Frankfurdi põhikoosseisu. Suvel 2023 liitus ta Itaalia kõrgliiga klubiga Rooma Lazio. Seal mängis ta ühe hooaja. 2024. aasta juulis siirdus Kamada Crystal Palace'i. Kamada sai Crystal Palace'i ajaloo esimeseks Jaapani mängijaks. Jaapani jalgpallikoondises tegi Kamada debüüdi 22. märtsil 2019 sõprusmängus Colombia vastu. Koondisekarjääri esimese värava lõi ta sama aasta 10. oktoobril MM-i valikmängus Mongoolia vastu. Ta kuulus Jaapani koondisse 2022. aasta maailmameistrivõistlustel. "Daichi Kamada signs for Crystal Palace". Crystal Palace F.C. 1. juuli 2024. Vaadatud 1. juulil 2024. "Crystal Palace sign Japan midfielder Daichi Kamada on free transfer". BBC Sport. 1. juuli 2024. Vaadatud 1. juulil 2024. "Kamada becomes Palace's 1000th player since joining Football League". Crystal Palace. 20. august 2024. Vaadatud 29. augustil 2024.
Priboj

Priboj on linn Serbias Zlatibori ringkonnas. See paikneb Limi jõe ääres. Asulat on esmamainitud ajavahemikul 1459–1463, mil see kuulus Osmanite riigi koosseisu. http://www.priboj.rs/o-priboju/istorija-priboja  Priboj – pildid, videod ja helifailid Wikimedia Commonsis
Podgorica raudteejaam

Podgorica raudteejaam (montenegro keeles Željeznička stanica Podgorica/Жељезничка станица Подгорица) on Montenegro pealinna Podgorica ainuke raudteejaam. Praegust jaamahoonet hakati ehitama pärast Teist maailmasõda ning seda täiendati kuni 1970. aastateni. See planeeriti ajutisena, olles pigem riigi raudteesüsteemi haldus- ja juhtimiskeskus. Rahapuuduse tõttu on ootesaal, restoran, piletimüügipunktid ja jaemüügikohad ebapiisava võimsusega ning teeninduskvaliteet kehv.  Podgorica raudteejaam – pildid, videod ja helifailid Wikimedia Commonsis
Sulustvere

Sulustvere on küla Jõgeva maakonnas Põltsamaa vallas. 2010. aastal elas külas 88 inimest Sulustvere küla asub Sulustvere oja keskjooksul. Küla läbib Põltsamaa–Jõgeva maantee. Sulustveret peetakse kuuluvaks Kesk-Eesti vanimate külade hulka.. Külas on kolm kivikalmet I aastatuhande esimesest poolest. Kalmetest on leitud põlemata ja põletatud luid. Kalmete asukohast, mis asub praeguse küla all, on kogutud noorema rauaaja keraamikat. Vanimad kirjalikud ülestähendused pärinevad 1583. aastast, kui asula nimeks oli Suroswier. Sulustvere Suur-Aru talu on kirjamehe Tõnu Sanderi sünnikoht. Sander elas aastatel 1868–1894 ja avaldas teose "Eesti kirjanduse lugu I-II" Endises Sulustvere kõrtsihoones sündis Estonia teatri ooperisolist, estraadilaulja Ott Raukas. Maandi talu kalmistu Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. Põltsamaa valla arengukava 2004-2016.DOC.Vaadatud 10.12.2012 Sulustvere. Lustivere Külaseltsi koduleht. Vaadatud 10.12.2012 Tõnu Sander (1868-1894). Kreutzwaldi sajand. Eesti kultuurilooline veeb. Vaadatud 10.12.2012 Sulustvere küla. eestigiid.ee
Vivian Vaher

Vivian-Eha-Viktoria Vaher (sündinud 10. jaanuaril 1943 Tartus) on eesti kunstnik ja kunstipedagoog. Ta õppis aastatel 1963-1968 Tartu Kunstikoolis, mille lõpetas kunstnik-pedagoogina. Pärast seda õppis paar aastat ERKI-s disaini erialal, töötades samal ajal ka Estonia teatri dekoratsiooniateljees. On töötanud ka Riisipere lastekodus käsitöö- ja kunstiõpetajana ning Vanemuise teatris dekoratsioonimaalijana.
Jan Muršak

Jan Muršak (sündinud 20. jaanuaril 1988 Mariboris) on Sloveenia jäähokimängija, kes mängib Rootsi kõrgliiga klubis Frölunda HC ründajana vasakäärel. Ta alustas jäähoki mängimist kodulinna klubis HDK Maribor, debüteerides hooajal 2003–04 Sloveenia kõrgliigas. 2006. aastal valis Detroit Red Wings ta NHL-i draft '​is 182. valikuna. Seejärel suundus ta Põhja-Ameerikasse, mängides kaks hooaega Ontario Hockey League'i klubides Saginaw Spirit ja Belleville Bulls. Pärast seda asus ta mängima American Hockey League'is (AHL) Red Wingsi tütarklubis Grand Rapids Griffins. NHL-is debüteeris ta Red Wingsi meeskonnas 28. detsembril 2010 mängus Colorado Avalanche'i vastu, saades pärast Anže Kopitari läbi aegade teiseks Sloveenia mängijaks NHL-is. Esimese värava lõi ta NHL-is 10. jaanuaril 2011, kui kohtuti taas Avalanche'iga. See jäigi sel hooajal tema ainsaks väravaks ja resultatiivsuspunktiks NHL-is. Hooajal 2011–12 sai Muršak NHL-is 25 mänguga kirja 2+1. Hooaja 2012–13 esimeses pooles toimunud NHL-i tööseisaku ajal mängis Muršak Austria kõrgliiga klubiga Ljubljana Olimpija. Hooaja teises pooles mängis ta põhiliselt Grand Rapids Griffinsis, võites 2013. aastal klubiga Calder Cup'i. NHL-is osales ta sel hooajal Red Wingsi meeskonnas vaid kahes mängus. 2013. aastal liitus ta KHL-i klubiga Habarovski Amur. Hooaja 2013–14 teises pooles siirdus ta samasse liigasse kuuluvasse Moskva CSKA-sse, kuhu jäi kuni hooaja 2016–17 lõpuni. 2017. aasta mais sõlmis ta üheaastase lepingu KHL-i klubiga Nižni Novgorodi Torpedo. 2018. aasta jaanuaris liitus ta Frölundaga, kuid mängis seal vaid hooaja lõpuni. Aastatel 2018–2020 mängis ta kaks hooaega Šveitsi kõrgliiga klubis SC Bern. 2019. aastal tuli ta Berniga Šveitsi meistriks. 2020. aasta märtsis naasis ta Frölundasse. Sloveenia jäähokikoondise koosseisus on Muršak osalenud 2014. ja 2018. aasta taliolümpiamängudel ning 2015. ja 2017. aasta maailmameistrivõistlustel. "Cleary out, Mursak to make NHL debut". nhl.com. 27.10.2010. Vaadatud 8.4.2022 https://www.eliteprospects.com/player/11112/jan-mursak (vaadatud 8.4.2022) Jan Muršak NHL.com lehel Jan Muršak hockeydb.com lehel
Mohelnice

Mohelnice (saksa keeles Müglitz) on linn Tšehhis Olomouci maakonnas Šumperki ringkonnas. Mohelnice asub Šumperkist ligi 22 km lõunas ja Olomoucist umbes 32 km loodes. Mohelnice paikneb merepinnast 267 meetri kõrgusel. Mohelnice vanalinn on alates 1992. aasta septembrist ajalooline linnakaitseala. Asulat on esmamainitud 1131. aastal. Ürikutes on Mohelnicet esmakordselt linnaks nimetatud 1273. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Mohelnice Lysá hora Městská památková zóna Mohelnice : právní ochrana Národní památkový ústav Historie města v letech 1131-1981 Město Mohelnice
José Sá

José Pedro Malheiro de Sá (sündinud 17. jaanuaril 1993 Bragas) on Portugali jalgpallur, kes mängib väravavahina Inglismaa Premier League'i klubis Wolverhampton Wanderers. Ta alustas klubikarjääri Portugali klubis Marítimo. Aastatel 2012–2015 mängis ta põhiliselt klubi reservmeeskonnas Portugali esiliigas. Portugali kõrgliigas debüteeris ta 18. augustil 2013 mängus Lissaboni Benfica vastu. Marítimo põhimeeskonnas jäi ta põhiliselt varuväravavahirolli. 2016. aasta jaanuaris liitus ta Portugali suurklubiga FC Porto. Portos oli ta esimesel kahel hooajal Iker Casillase järel Porto varuväravavahiks. Enam sai ta mänguaega hooajal 2017–18, mil tuli Portoga ka Portugali meistriks. 2018. aasta augustis läks Sá Portost laenule Kreeka kõrgliiga klubisse Olympiakós, kellega sõlmis 2019. aasta mais püsiva lepingu. Hooaegadel 2019–20 ja 2020–21 tuli ta Olympiakósega Kreeka meistriks. Hooajal 2019–20 valiti Sá Kreeka kõrgliiga hooaja parimaks väravavahiks ja hooaja sümboolsesse koosseisu. 2021. aasta juulis siirdus ta kaheksa miljoni euro eest Wolverhampton Wanderersi, kellega sõlmis viieaastase lepingu. 2015. aastal võitis Sá Portugali kuni 21-aastaste koondisega Euroopa omavanuste meistrivõistlustel hõbemedali. Ta oli Portugali jalgpallikoondise varuväravavaht 2017. aasta FIFA konföderatsioonide karikaturniiril, kuid Portugali koondises pole ta seni veel debüüti teinud. Porto Primeira Liga: 2017–18 Olympiakós Kreeka Super League: 2019–20, 2020–21 Kreeka karikas: 2019–20 "Wolves confirm Sa signing". Wolverhampton Wanderers F.C. 15.7.2021. Vaadatud 8.4.2022 https://www.transfermarkt.com/jose-sa/profil/spieler/249994 (vaadatud 8.4.2022)
Räsna

Räsna on küla Jõgeva maakonnas Põltsamaa vallas. Külanime tähendussisu on ebaselge. Pilistvere kihelkonnas paiknenud Viruvere, Räsna, Vitsjärve ja Lebavere küla läksid tsaariajal Vana-Põltsamaa valla koosseisu. Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Räsna" Eesti kohanimeraamatus. Tallinn: Eesti Keele Sihtasutus, 2016, lk 576.
Zaporoožlased Türgi sultanile kirja kirjutamas

"Zaporoožlased Türgi sultanile kirja kirjutamas" (vene keeles "Запорожцы пишут письмо турецкому султану") on Ilja Repini kuulsaim ajalooline maal, mis valmis 1891. aastal. Eskiis (1878) Eskiis (1878) Eskiis (1878) Eskiis (1878) Eskiis (1880. aastad) Eskiis (1880–1890) Teine versioon (1893) "Duumasaadikud" (1907, paroodia) "NSV Liidu juhid George Curzonile kirja kirjutamas" (1923, paroodia)
Joonas Rask

Joonas Aleksi Rask (sündinud 24. märtsil 1990 Savonlinnas) on Soome jäähokimängija, kes mängib keskründajana Soome kõrgliigaklubis HIFK. Ta alustas klubikarjääri Soome klubis Tampere Ilves, debüteerides Soome kõrgliigas hooajal 2008–09. 2010. aastal valis Nashville Predators ta NHL-i draft '​is 198. valikuna. Predatorsiga sõlmis ta 2012. aasta märtsis kaheaastase lepingu. Hooaja 2012–13 esimeses pooles mängis ta laenul Soome kõrgliiga klubis Jokerit. NHL-is mängis Rask Predatorsi meeskonnas hooajal 2012–13 kahes mängus. Hooajal 2013–14 mängis ta American Hockey League'is Predatorsi tütarklubis Milwaukee Admirals, kuid kogus seal 58 mänguga vaid 14 punkti (4+10). 2014. aasta juunis naasis Rask Soome kõrgliigasse, liitudes HIFK-ga. Seal mängis ta kokku viis hooaega. 2016. aastal jõudis ta HIFK-ga Soome meistrivõistlustel finaali, kus kaotati Tapparale. 2019. aasta aprillis sõlmis ta kaheaastase lepingu Rootsi kõrgliigaklubiga Örebro HK. Aastatel 2021–2023 mängis ta kaks hooaega Rootsi kõrgliigaklubis Luleå HF. 2022. aastal jõudis ta Luleåga Rootsi meistrivõistlustel finaali, kus kaotati Färjestadile. 2023. aasta mais liitus ta taas HIFK-ga. Tema vanem vend Tuukka Rask on endine jäähokiväravavaht. "Preds Sign Prospect Joonas Rask To Entry-Level Contract". nhl.com. 23.2.2012. Vaadatud 9.4.2022 Joonas Rask hockeydb.com lehel
Macropedius

Georgius Macropedius ehk Joris van Lanckvelt (sündinud aprillis 1487, surnud juulis 1558) oli hollandi humanist, kooliõpetaja ja näitekirjanik. Medieval Playwright is very much alive again!. Georgius Macropedius (1487-1558). - commanderijcollege.tripod.com
Johann Reuchlin

Johannes Reuchlin (ka Johann Reuchlin, kasutas oma kreekapärastatud nimevormi Kapnion või Capnio, Capnion; sündinud 29. jaanuaril 1455, surnud 30. juunil 1522) oli katoliiklasest Saksa humanist ja õpetlane, vanakreeka ja heebrea keele asjatundja. Tegutses Saksa-Rooma riigi, tänapäeva Austria, Šveitsi, Itaalia ja Prantsusmaa aladel. Johannes Reuchlin. - britannica.com Johannes Reuchlin. - Catholic Encyclopedia Johannes Reuchlin (1455 – 1522). - Jewish Virtual Library
Rauno Kalda

Rauno Kalda (sündinud 7. mail 1987) on eesti bioloog, terioloog. Ta on õppinud bioloogiat Tallinna Ülikoolis ja Tartu Ülikoolis. On tegelnud ka fotograafiaga. 2012. aastal võitis ta fotoga Puurmani mõisast Wiki Loves Monuments osavõistluse Eestis ja 2014. aastal sai ta fotoga Rahumäe viaduktist samal võistlusel 2. koha. Kalda, Oliver; Kalda, Rauno (2020). Eesti nahkhiirte ränded. Eesti Loodus 8: 58−61. Kalda, Rauno; Kalda, Oliver; Tamkivi, Karl Hendrik (2020). Kuhu nahkhiired päevaks lähevad? Eesti Loodus 6: 28−32.
Oliver Kalda

Oliver Kalda (sündinud 7. mail 1987) on eesti bioloog, terioloog. Ta on õppinud bioloogiat Tallinna Ülikoolis ja Tartu Ülikoolis. Alates 2021. aastast Eesti Terioloogia Seltsi esimees. Kalda, Oliver; Kalda, Rauno (2020). Eesti nahkhiirte ränded. Eesti Loodus 8: 58−61. Kalda, Rauno; Kalda, Oliver; Tamkivi Karl Hendrik (2020). Kuhu nahkhiired päevaks lähevad? Eesti Loodus 6: 28−32.
Rõstla

Rõstla on küla Jõgeva maakonnas Põltsamaa vallas. Külas asub Rõstla Pöndi hiiepärn. Küla kuulus Pilistvere kihelkonna Võisiku mõisa alla. Külanime tähendus ja päritolu pole kindlalt teada. Küla põhjaservas asub Rõstla karjäär. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Rõstla" Eesti kohanimeraamatus. Tallinn: Eesti Keele Sihtasutus, 2016, lk 572.
Tišnov

Tišnov (saksa keeles Tischnowitz) on linn Tšehhis Lõuna-Morava maakonnas Brno-venkovi ringkonnas. Tišnov asub Svratka jõe vasakul kaldal, Brno kesklinnast ligikaudu 22 km põhjaloodes. Tišnov paikneb merepinnast 240–265 meetri kõrgusel. Tišnovi on esmamainitud 1233. aastal seoses tsistertslaste naiskloostri Porta coeli rajamisega asula lähedale. Tišnovi edukat arengut segasid sagedased sõjad ja looduskatastroofid. 1428. aastal põletasid hussiidid asula ja kloostri maha. Tišnov sai rängalt kannatada ka Kolmekümneaastases sõjas. 1668. aastal põles suur osa Tišnovist tulekahjus maha. Linnaõigused sai Tišnov 1788. aastal. Raudteeühenduse omandas linn 1885. aastal. Alates 1896. aastast oli Tišnov maakonnalinn. 1895. aastal kuulutati Tišnov kuurortlinnaks. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Specifika Tišnovska Město Tišnov Stručná historie města Město Tišnov
Ukraina Rahva Kangelane

Orden Ukraina Rahva Kangelane (ukraina keeles Народний Герой України) on Ukrainas välja antav mitteriiklik autasu.
Neanurme

Neanurme on küla Jõgeva maakonnas Põltsamaa vallas. Neanurme kurisu Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Jack Rodwell

Jack Christian Rodwell (sündinud 11. märtsil 1991 Southportis) on Inglismaa jalgpallur, kes mängib keskkaitsja või kaitsva poolkaitsjana Austraalia kõrgliiga klubis Western Sydney Wanderers. 1998. aastal liitus ta Evertoni noorteakadeemiaga. Klubi põhimeeskonnas debüteeris ta 20. detsembril 2007 UEFA karika alagrupiturniiril Hollandi klubi Alkmaari AZi vastu, saades 16 aasta ja 284 päeva vanuselt Evertoni kõige nooremaks mängijaks Euroopa klubisarjas. Inglismaa kõrgliigas tegi Rodwell debüüdi 9. märtsil 2008 mängus Sunderlandi vastu. Alates hooajast 2008–09 hakkas ta Evertoni põhimeeskonnas oluliselt enam mänguaega saama. Esimese värava lõi ta Evertoni meeskonnas 15. veebruaril 2009 Inglismaa karikavõistluste mängus Aston Villa vastu. Inglismaa kõrgliigas lõi ta esimese värava 20. veebruaril 2010 mängus Manchester Unitedi vastu. 2012. aasta augustis siirdus ta Manchester Citysse, kellega sõlmis viieaastase lepingu. 19. mail 2013 lõi ta Inglismaa kõrgliiga hooaja viimases mängus kaks väravat Norwich City vastu. Hooajal 2013–14 tuli ta Manchester Cityga Inglismaa meistriks, kuid Rodwell sai sel hooajal liigas väljakule vaid viies mängus. 2014. aasta augustis sõlmis ta viieaastase lepingu Inglismaa kõrgliiga klubiga Sunderland. Hooaeg 2014–15 oli Rodwelli kõige resultatiivseim Inglismaa kõrgliigas, kui ta lõi kolm väravat: 24. augustil Manchester Unitedi vastu, 1. jaanuaril Manchester City vastu ja 3. märtsil Hull City vastu. 25. augustil 2015 lõi ta liigakarika teises ringis kaks väravat Exeter City vastu. Tema viimaseks väravaks Inglismaa kõrgliigas jäi 15. mail 2016 hooaja viimases mängus löödud värava Watfordi vastu. 2018. aasta augustis sõlmis ta üheaastase lepingu Inglismaa esiliiga klubiga Blackburn Rovers. 2020. aasta jaanuaris sõlmis ta lepingu Inglismaa kõrgliiga klubiga Sheffield United, kuid ta pääses klubi põhimeeskonnas väljakule vaid kahes mängus. 2021. aasta novembris sõlmis ta üheaastase lepingu Western Sydney Wanderersiga. Aastatel 2006–2012 mängis Rodwell Inglismaa noortekoondistes. 2009. aastal saavutas ta Inglismaa kuni 21-aastaste koondisega Euroopa omavanuste meistrivõistlustel teise koha. Inglismaa jalgpallikoondises mängis ta aastatel 2011–2013 kokku kolm korda. "Jack Rodwell joins Manchester City from Everton for £12m". bbc.com. 12.8.2012. Vaadatud 9.4.2022 "Jack Rodwell: Blackburn Rovers sign ex-Everton, Man City and Sunderland midfielder". bbc.com. 23.8.2018. Vaadatud 9.4.2022 "Rodwell signs for Wanderers". wswanderersfc.com.au. 18.11.2021. Vaadatud 9.4.2022  Jack Rodwell – pildid, videod ja helifailid Wikimedia Commonsis
Anatolie Nosatîi

Anatolie Nosatîi (sündinud 12. septembril 1972) on Moldova sõjaväelane ja poliitik. Anatolie Nosatîi lõpetas 1994. aastal Odessa Sõjaväeakadeemia. Alates 1994. aasta juunist teenis Moldova armees. 1994–2000 töötas ta Chișinău Sõjaväekolledžis. Ta oli 2002. aasta oktoobrist kuni 2004. aasta juunini 22. rahuvalvepataljoni ülem. 2005. aasta juulist kuni 2008. aasta aprillini oli kiirreageerimisjõudude ülema asetäitja ja staabiülem. Samal ajal täiendas ta end Ameerika Ühendriikides (Defense Language Institute, 1999. aasta jaanuarist juunini; United States Army Engineer School, 1999. aasta juunist detsembrini; United States Army Command and General Staff College, 2004–2005). Magistrikraadi omandas ta National Defense University's 2012. aastal. 2008. aasta aprillist kuni 2009. aasta jaanuarini oli ta 2. motoriseeritud jalaväebrigaadi staabiülem ja ülema asetäitja. 2009. aasta jaanuarist kuni 2010. aasta juunini oli ta 2010 Moldova maavägede juhatuse ülema asetäitja. 2010. aasta juunist kuni 2011. aasta juunini oli ta Moldova armee strateegilise planeerimise osakonna peastaabi ülem. 2012. aasta juulist kuni 2014. aasta detsembrini oli ta Nosatîi Moldova armee peastaabi operatiivosakonna ülem. 2014. aasta detsembrist kuni 2018. aasta maini töötas ta New Yorgis ÜRO peakorteris rahuvalveoperatsioonide keskuses. Alates 2018. aasta maist kuni 2020. aasta aprillini oli ta Moldova armee peastaabi operatiivosakonna ülem. Alates 6. augustist 2021 on ta Moldova kaitseminister. Anatolie Nosatîi : Ministrul Apărării Guvernul Republicii Moldova Moldova, Ministries, etc. rulers.org
Rünnak Kramatorski raudteejaamale

Rünnak Kramatorski raudteejaamale oli Venemaa sissetungi käigus Ukrainasse 2022. aasta 8. aprilli hommikul toimunud raketirünnak Kramatorski raudteejaamale. Laizans, Janis; Piper, Elizabeth (8. aprill 2022). "Ukraine and allies blame Russia for strike on station that killed over 50". Reuters (inglise). Vaadatud 8. aprillil 2022. "Sõja 44. päev: Vene raketid tabasid raudteejaama, surma sai kümneid inimesi". err.ee. ERR. 8. aprill 2022. Vaadatud 9. aprillil 2022. Tebor, Celina; Lee, Ella (8. aprill 2022). "'An evil without limits': Dozens killed, injured in rocket strike on train station in eastern Ukraine: Live updates". USA Today News (inglise). Gannett. Vaadatud 9. aprillil 2022.
JT Conception

JT Conception (endine Trump Conception) on Janno Trumpi loomingut esitav džässi, funki, džässroki ja maailmamuusika piirimail mängiv 10-liikmeline gruuviorkester. Bändi kutsus ta kokku 2015. aasta kevadel. Orkester on välja andnud kaksplaati: "One" (2016) ja "Wait For It" (2017). Täidlase bigbändiliku kõla ja intensiivse muusikalise energia poolest peetakse[viide?] kollektiivi üheks võimsamaks koosseisuks noores Baltikumi džässis ning 2019. aastal pälvis JT Conception Aasta Jazzansambli auhinna.[viide?] JT Conception on esinenud džässfestivalidel Jazzkaar, Sõru Jazz, Sillamäe Jazz Times, Saulkrasti Jazz Festival, Klaipėda Jazz Festival ja Riia World Jazz Festival. Janno Trump – basskitarr, kompositsioonid Madis Muul – klahvpillid Pent Järve – kitarr Dmitri Nikolajevski – trummid Caspar Salo – perkussioon Danel Aljo – tenorsaksofon Keio Vutt – baritonsaksofon Allan Järve – trompet Jason Hunter – trompet Johannes Kiik – tromboon
Eeter

Eeter võib tähendada mitut asja. Eeter on dietüüleetri nimetus tavakeeles. Eetrid on aineklass orgaanilises keemias. Eeter ehk viies element on vanakreeka loodusfilosoofias viies element, millest koosnevad taevasfäärid. Eeter on varasemas füüsikas valguslainete substraat. Eeter TV oli televisioonikanal, mis levis Starmani kaabeltelevisiooni võrkudes.
Kaliküla

Kaliküla (ka Kalliküla) on küla Jõgeva maakonnas Põltsamaa vallas. Kaliküla asub Tallinna–Tartu–Võru–Luhamaa maantee ääres Põltsamaa ja Puurmani vahel. Kalikülas olnud Kaliküla mõisa peahoone on hävinud, kuid mõisal oli mitmeid kõrvalhooneid (laudad, tööliselamu, aidad, rehed, veskid). Mõisast 1 km kaugusel Umbusi jõel oli maakividest möldrimaja-vesiveski ja selle juures tahumata maakividest Hollandi tuulik. Lustivere Lustivere mõis Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Oleksandr Pavljuk

Oleksandr Pavljuk (ukraina keeles Олександр Олексійович Павлюк; sündis 20. augustil 1970 Novohrad-Volõnskõis Žõtomõri oblastis) on Ukraina sõjaväelane, alates 11. veebruarist 2024 Ukraina maavägede ülem. Ukraina kangelane (2022). 1991. aastal lõpetas Harkovi Kaardiväe Kõrgema Tankivägede Kooli ja määrati Saksamaal asuva Hillerslebeni külas asunud NSV Liidu 47. kaardiväe tankidiviisi tankirühma ülemaks (kuni 1993. aasta augustini). Augustist 1993 oli ta Ukraina relvajõudude 30. eraldi mehhaniseeritud brigaadi tankikompanii ülem oma kodulinna Novohrad-Volõnskõi lähedal, 1997–1999 samas tankirügemendi staabiülema asetäitja, 1999–2003 tankipataljoni ülem, 2005–2006 brigaadiülema asetäitja, 2007–2010 brigaadi staabiülem. 2006–2007 Ukraina rahuvalvejõudude ülem Kosovos. 2010–2015 oli ta Lvivi oblastis Javorovi linna lähedal asuva 24. eraldiseisva mehhaniseeritud brigaadi ülem. Brigaadi ülemana osales 2014–2015 lahingutes Donbassis. Tema juhtimisel osales brigaad Slavjanski, Krasnõi Limani, Kramatorski ja Lisitšanski vabastamise lahingutes. 2015–2017 õppis Ukraina Riigikaitseülikoolis. 2017–2020 juhtis Operatiivväejuhatust Lääs. 2020–2021 Ukraina relvajõudude maavägede väejuhatuse väljaõppejuht. 28. juulil 2021 nimetas Ukraina president Volodõmõr Zelenski ta Ukraina relvajõudude ühendjõudude juhatajaks, kellena ta juhtis veebruaris-märtsis 2022 Mariupoli ning teiste linnade kaitset Donetski ja Luhanski oblastis. 4. märtsil 2022 pälvis ta Ukraina presidendi dekreediga "isikliku julguse ja kangelaslikkuse eest, olulise panuse eest Ukraina riikliku suveräänsuse ja territoriaalse terviklikkuse kaitsmisse" Ukraina kangelase tiitli. 2022. aasta 15. märtsist 21. maini juhtis Kiievi oblasti administratsiooni juhtides ühtlasi Kiievi kaitsmist. Alates 14. veebruarist 2023 oli ta Ukraina kaitseministri Oleksi Reznikovi esimene asetäitja. 11. veebruaril 2024 nimetas president Volodõmõr Zelenskõi ta Ukraina maaväe uueks ülemaks. 2015 – kindralmajor 2018 – kindralleitnant https://web.archive.org/web/20140917161614/http://cpcfpu.ru/projects/foreignpolicy/headlines/security_defense/operations/110407/ https://www.unian.net/politics/944690-myi-ne-hotim-byit-pushechnyim-myasom-24-ya-brigada-prosit-minoboronyi-dat-prikaz-idti-na-proryiv.html У Рівному представили нового керівника ОК «Захід» (vaadatud: 11.02.2023) https://zakon.rada.gov.ua/laws/show/329/2021#Text УКАЗ ПРЕЗИДЕНТА УКРАЇНИ №352/2022 Про звільнення О. Павлюка з посади голови Київської обласної державної адміністрації, 21.05.2022. Відсьогодні Олександр Павлюк приступив до роботи на посаді першого заступника міністра оборони (vaadatud: 21.02.2023) https://www.nta.ua/pershym-zastupnykom-reznikova-stav-general-lejtenant-pavlyuk/ УКАЗ ПРЕЗИДЕНТА УКРАЇНИ №69/2024 Про призначення О.Павлюка командувачем Сухопутних військ Збройних Сил України Указ Президента України № 242/2018 Про присвоєння військових звань. Присвоїти військове звання генерал-лейтенанта: генерал-майору ПАВЛЮКУ Олександру Олексійовичу - командувачу військ оперативного командування "Захід" Сухопутних військ Збройних Сил України, 23. august 2018.